Diari Oficial de la Generalitat Valenciana


Sumari del DOGV 5160, del 22-12-2005 (2005/14851)

ORDE de 16 de desembre de 2005, de la Conselleria d'Agricultura, Pesca i Alimentació, per la qual s'establixen els criteris prioritaris per a la concessió de les ajudes amb finalitat estructural en el sector de la pesca i l'aqüicultura.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/14565


Data del document
:   16-12-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * pescador
    * ajuda pública
    * IFOP
    * aqüicultura
    * flota pesquera
    * vaixell pesquer
    * indústria pesquera
    * empresa privada
    * suport econòmic

ORDE de 16 de desembre de 2005, de la Conselleria d'Agricultura, Pesca i Alimentació, per la qual s'establixen els criteris prioritaris per a la concessió de les ajudes amb finalitat estructural en el sector de la pesca i l'aqüicultura. [2005/X14006]
  
L'Orde de 15 de setembre de 2000, de la Conselleria d'Agricultura, Pesca i Alimentació, establix les normes d'ajudes amb finalitat estructural en el sector de la pesca i l'aqüicultura.
  
Per l'Orde de 24 de febrer de 2005, de la Conselleria d'Agricultura, Pesca i Alimentació (DOGV núm. 4966 de 15.03.2005), es van modificar les bases reguladores de l'Orde de 15 de setembre de 2000.
  
L'Orde de 2 de juny de 2003, de la Conselleria d'Agricultura, Pesca i Alimentació, va establir determinats requisits i condicions que afecten la mesura d'ajudes a l'aqüicultura, amb la finalitat d'evitar la creació de capacitats de producció excedentàries en determinades espècies. Les anàlisis de mercat efectuades, indiquen que no cal en estos moments continuar amb l'adopció d'estes mesures.
  
Per tot això, vista la proposta del director general de Pesca i en l'exercici de les funcions atribuïdes en l'article 35, lletra f) de la Llei 5/1983, de 30 de desembre, de Govern Valencià,
  
ORDENE
  
Article únic
  
Tindran prioritat a l'hora de l'aprovació de les ajudes amb finalitat estructural en el sector de la pesca i l'aqüicultura, regulades per l'Orde de 15 de setembre de 2000, de la Conselleria d'Agricultura, Pesca i Alimentació, les accions següents:
  
a) En la línia d'ajuda econòmica ?Intervencions amb finalitat estructural en el sector de la pesca per a despeses corrents?, tindran prioritat a l'hora d'aprovació de les ajudes, les accions que a continuació s'esmenten amb el següent orde de prioritat:
  
1r. Primes individuals de les mesures socioeconòmiques.
  
2n. Accions de professionals.
  
3r. Assistència tècnica.
  
b) En la línia ?Modernització i adaptació del sector pesquer?, tindrà prioritat a l'hora d'aprovació de les ajudes, les accions que a continuació s'esmenten amb el següent orde de prioritat:
  
1r. Paralització definitiva de vaixells de més de 30 anys d'edat.
  
2n. Modernització de vaixells, d'acord amb els següents subcriteris prioritzats:
  
1. Equips de seguretat i salvament.
  
2. Equips radioelèctrics i de tractament de captures.
  
3. Dispositius elevadors i condicionaments interns.
  
4. Superestructures sense augment de GT.
  
5. Sistemes de propulsió sense augment de potència (kW).
  
3r. Equipament de ports pesquers i comercialització dins dels ports pesquers, d'acord amb els següents subcriteris:
  
1. Inversions d'entitats públiques, confraries de pescadors o organitzacions de productors pesquers.
  
2. Inversions amb participació financera de beneficiaris privats.
  
4t. Aqüicultura marina.
  
c) No es concediran ajudes a les accions següents:
  
1. Modernització de vaixells que incrementen l'arqueig o la potència.
  
2. Comercialització fora dels ports pesquers.
  
d) D'acord amb els criteris establits, la Comissió Avaluadora seleccionarà, en primer lloc, aquelles propostes els expedients de les quals en la data de tancament de la convocatòria tinguen la documentació completa i, en el cas d'inversions, disposen de les autoritzacions necessàries per a la seua realització.
  
DISPOSICIÓ DEROGATÒRIA
  
Queden derogades totes les disposicions que, del mateix rang o d'un rang inferior, s'oposen al que establix la present orde.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 16 de desembre de 2005
  
El conseller d'Agricultura, Pesca i Alimentació,
  
JUAN GABRIEL COTINO FERRER